Ehdotus: neuvoston asetus 21 päivänä joulukuuta 1977 annetun varainhoitoasetuksen muuttamisesta erottamalla sisäisen tarkastuksen tehtävä ennakkovalvonnan tehtävästä (varainhoitoasetuksen 24 artiklan viides kohta) /* KOM/2000/0341 lopull. - CNS 2000/0135 */



Virallinen lehti nro C 311 E , 31/10/2000 s. 0328 - 0328



Ehdotus: NEUVOSTON ASETUS 21 päivänä joulukuuta 1977 annetun varainhoitoasetuksen muuttamisesta erottamalla sisäisen tarkastuksen tehtävä ennakkovalvonnan tehtävästä (varainhoitoasetuksen 24 artiklan viides kohta) PERUSTELUT Maaliskuun 1 päivänä 2000 julkistetussa hallinnonuudistusta käsittelevässä valkoisessa kirjassa komissio päätti ehdottaa varainhoitoasetuksen uudelleenlaatimisen yhteydessä muun muassa sitä, että varainhoidon valvojan (ennakkohyväksynnän avulla) toimittamat taloustapahtumia (maksusitoumuksia, maksuja, saamisennusteita ja perintämääräyksiä) koskevat ennakkotarkastukset poistetaan. Varainhoitoasetuksen uudelleenlaatiminen vie aikaa. Kokemus on osoittanut, että uudelleenlaatimista koskevan ehdotuksen hyväksymiseen neuvostossa tarvitaan aikaa puolestatoista vuodesta kahteen vuoteen. Siihen saakka kunnes varainhoitoasetuksen uudelleenlaatimista koskeva komission ehdotus on käsitelty neuvostossa, komissio on katsonut tarpeelliseksi (valkoisen kirjan liitteenä olevan toimintasuunnitelman toimi 70) erottaa varainhoidon valvojalle varainhoitoasetuksen 24 artiklan viidennen kohdan toisessa lauseessa osoitetut sisäisen tarkastuksen tehtävät tämän perinteisistä ennakkovalvonnan tehtävistä, joita varainhoidon valvoja hoitaa antamalla ennakkohyväksynnän taloustapahtumille. Tehtävien erottaminen selventää ennakko- ja jälkivalvonnan tehtäviä, saattaa ne paremmin tasapainoon ja tehostaa niitä. Näin ollen olisikin esitettävä, että nykyään varainhoitoasetuksen 24 artiklan viidennen kohdan toisessa lauseessa luotu yhteys sisäisen tarkastuksen ja varainhoidon valvojan välille poistetaan tekemällä kunkin toimielimen sisäisen tarkastuksen tehtävä riippumattomaksi varainhoidon valvojan tehtävistä. Komissio kehottaa neuvostoa vahvistamaan mahdollisimman pikaisesti muutosehdotuksen Euroopan parlamenttia ja tilintarkastustuomioistuinta kuultuaan, jotta tämä tärkeä osa hallinnonuudistusta voitaisiin toteuttaa. Ehdotus nopeutetun menettelyn käyttämisestä koskee ainoastaan varainhoitoasetuksen 24 artiklan muuttamista. 2000/ 0135 (CNS) Ehdotus: NEUVOSTON ASETUS 21 päivänä joulukuuta 1977 annetun varainhoitoasetuksen muuttamisesta erottamalla sisäisen tarkastuksen tehtävä ennakkovalvonnan tehtävästä (varainhoitoasetuksen 24 artiklan viides kohta) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 279 artiklan, ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan, ottaa huomioon Euroopan atomienergiayhteisön perustamissopimuksen ja erityisesti sen 183 artiklan, ottaa huomioon komission ehdotuksen [1], [1] EYVL C, ..., s. ottaa huomioon Euroopan parlamentin lausunnon [2], [2] EYVL C, ..., s. ottaa huomioon tilintarkastustuomioistuimen lausunnon [3], [3] EYVL C... sekä katsoo seuraavaa: (1) Se, että varainhoidon valvoja hoitaa tällä hetkellä sekä sisäisen tarkastuksen tehtäviä että varainhoitoasetuksen 24 artiklan viidennen kohdan toisen lauseen perusteella ennakkovalvonnan tehtäviä, saattaa aiheuttaa tehtävien sekaannusta sen sijaan, että ne olisi selkeästi erotettu toisistaan. (2) Koska uusittua varainhoitoasetusta ei ole vielä vahvistettu, sisäisen tarkastuksen tehtävä olisi erotettava mahdollisimman pikaisesti muista varainhoidon valvojalle osoitetuista tehtävistä. Tämän toimenpiteen jälkeen varainhoidon valvoja hoitaa edelleenkin nykyisiä tehtäviään, myös ennakkovalvontaa, mutta sisäisen tarkastuksen tehtävää hoitaa varainhoidon valvojasta riippumaton sisäinen tarkastaja. (3) Sisäistä tarkastajaa koskevat samat edut ja samat valtuudet kuin varainhoidon valvojaa varainhoitoasetuksen 24 artiklan perusteella. ON ANTANUT TÄMÄN ASETUKSEN: 1 artikla Korvataan varainhoitoasetuksen 24 artiklan viides kohta seuraavasti: "Varainhoidon valvoja toteuttaa valvonnan tarkastamalla menoja ja tuloja koskevat asiakirjat ja toimittamalla tarvittaessa tarkastuksia paikalla." 2 artikla Lisätään 24 a artikla seuraavasti: "24 a artikla Toimielimen sisäisen tarkastuksen tehtävää hoitaa varainhoidon valvojasta riippumaton sisäinen tarkastaja. Hänet nimitetään kussakin toimielimessä tehtäväänsä samoin edellytyksin kuin varainhoidon valvoja, ja hänellä on tehtäviensä hoitamiseksi samat oikeudet saada tietoja kuin varainhoidon valvojalla, ja hänen riippumattomuutensa varmistetaan soveltamalla häneen samoja sääntöjä ja erityistoimenpiteitä kuin varainhoidon valvojaan 24 artiklan kahdeksannen ja yhdeksännen kohdan nojalla. Sisäiseen tarkastukseen kuuluu muun muassa hallinnointi- ja valvontajärjestelmien tehokkuuden arviointi ja toimenpiteiden asianmukaisuuden tarkastaminen. Tehtävää hoidetaan 139 artiklassa tarkoitettujen soveltamista koskevien yksityiskohtaisten sääntöjen mukaisesti." 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] Neuvoston puolesta Puheenjohtaja [...]